data.title: El Tribunal d'Estrasburg fixa un precedent per als presos polítics condemnant Turquia per haver vulnerat drets polítics
data.context: El Tribunal Europeu dels Drets Humans (TEDH) ha condemnat Turquia per haver vulnerat un seguit de drets fonamentals i drets polítics del diputat i dirigent kurd Selahattin Demirtaş, copresident del Partit Democràtic dels Pobles (HDP), que fa més de dos anys que roman empresonat en una presó turca. La sentència pot ser un precedent per al cas dels presos polítics catalans, que també han denunciat la vulneració dels seus drets polítics. El TEDH ha sentenciat que Turquia havia vulnerat els drets de llibertat i de seguretat, que ha violat el dret de ser presentat ràpidament davant un jutge, el dret d'una revisió ràpida de la legalitat de la detenció, el dret d'eleccions lliures i la limitació restrictiva dels drets del dirigent kurd. Selahattin Demirtaş va mantenir la seva acta de diputat a l'Assemblea Nacional de Turquia i es va presentar a les eleccions següents, però no va poder participar en l'activitat parlamentària. El TEDH considera que la presó preventiva ha constituït una 'ingerència injustificada' de la llibertat d'expressió i d'opinió dels electors i del seu dret de ser elegit i d'anar al parlament. És a dir, el TEDH sentencia, per unanimitat, que s'han vulnerat els seus drets polítics i els dels seus electors.
data.text: Partit Democràtic dels Pobles
data.id: P_1818_C_1818_Q1
data.question: De quin partit polític és copresident Selahattin Demirtaş?
data.text: en una presó turca
data.id: P_1818_C_1818_Q2
data.question: On està empresonat Selahattin Demirtaş?
data.text: que s'han vulnerat els seus drets polítics i els dels seus electors
data.id: P_1818_C_1818_Q3
data.question: Què ha sentenciat per unanimitat el Tribunal Europeu dels Drets Humans?